Gimnazija „Matija Mesić“

Slavonski Brod

U Slavonskom Brodu, 26. siječnja 2022.g.

**BILJEŠKE UZ FINANCIJSKE IZVJEŠTAJE ZA RAZDOBLJE**

**OD 1. SIJEČNJA DO 31. PROSINCA 2021.G.**

Broj RKP-a: 17763

Matični broj: 03776433

OIB: 45966285848

Naziv i adresa obveznika: Gimnazija „Matija Mesić“, Naselje Slavonija I, br.8, Slavonski Brod

Oznaka razine: 31

Šifra djelatnosti: 8531

Razdjel: 000

Šifra županije/grada/općine: 396

Žiro račun: Brodsko-posavska županija

Godišnji financijski izvještaji Gimnazije „Matija Mesić“ sastavljeni su nakon što su proknjižene sve poslovne promjene, događaji i transakcije za razdoblje siječanj – prosinac 2021., nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom Računskom planu i u skladu s financijskim planom odobrenim od nadležnih tijela. Izvještaji su sastavljeni i predat će se prema odredbama Pravilnika o financijskom izvještavanju u proračunskom računovodstvu (Narodne novine br. 03/15, 93/15, 135/15, 2/17, 28/17, 112/18, 126/19, 145/20 i 32/21) u zakonom određenim rokovima što za proračunske korisnike jedinica lokalne i područne samouprave znači predaju do 31. siječnja 2022. godine. Sukladno čl. 4. navedenog Pravilnika, za sastavljanje financijskih izvještaja odgovorna je voditeljica računovodstva Irena Zmaić Čarapina, dipl.oec., dok odgovorna osoba škole, ravnateljica Lucija Brnić, dipl. pedagog potpisuje financijske izvještaje i odgovorna je za predaju istih.

**Bilješke uz Obrazac BILANCA**

**Bilješka broj 1 – AOP 002 – Nefinancijska imovina – Usporedbom stanja imovine na početku i kraju razdoblja** vrijednost ukupne nefinancijske imovine smanjena je za 3,9%. Riječ je provođenju redovnog godišnjeg ispravka vrijednosti nefinancijske imovine po propisanim stopama linearnom metodom, a koji je vrijednosno veći od ulaganja u istu.

**Bilješka broj 2 – AOP 030 – Knjige, umjetnička djela i ostale izložbene vrijednosti** – Gimnazija Matija Mesić u svojim poslovnim knjigama ima evidentiranje knjige u knjižnicama. Nakon provedenog ispravka vrijednosti knjiga u knjižnici vrijednost knjiga je smanjena za 51,6% obzirom na smanjeno ulaganje u knjige u knjižnici.

**Bilješka broj 3 – AOP 049 – Sitni inventar i auto gume** – Kada govorimo o ulaganjima u nefinancijsku imovinu, sitni inventar kao posebna kategorija nefinancijske imovine bilježi najveće ulaganje i to od 11,4%. Nabava sitnog inventara (defibrilatora, stolica, printera i sl.) financiranja je iz decentraliziranih sredstava i vlastitih prihoda koji su ostvareni od zakupa školskog prostora.

**Bilješka broj 4 – AOP 073 – Depoziti, jamčevni polozi i potraživanja od zaposlenih te za više plaćene poreze i ostalo** - Vrijednost ostalih potraživanja povećana je za 17,7% i odnosi se na potraživanja za bolovanja preko HZZO-a za 2021.g. koja nisu zatvorena. Posljednje zatvaranje potraživanja prema HZZO-u provedeno je s datumom 10. travanj 2020. godine (sukladno Uputi o zatvaranju potraživanja od HZZO-a i smanjenju obveze prema Državnoj riznici od 29. prosinca 2021.g.)

**Bilješka broj 5 - AOP 156 Potraživanja za prihode iz proračuna** – navedena potraživanja predstavljaju stanje podračuna u županijskoj riznici koje iznosi 309.728,00 kn, a koje je raspoloživo u sljedećem razdoblju. Sučeljavanjem navedenih sredstava s raspoloživim sredstvima iz EU projekata (187.692,00 kn na AOP-u 152) dolazimo do iznosa od 497.420,00 kn raspoloživog u budućem razdoblju koji će se koristiti u daljnjoj analizi financijskog rezultata u sklopu bilješki uz obrazac PR-RAS.

**Bilješka broj 6 - Obvezna bilješka uz Bilancu sukladno čl.14. Pravilnika o financijskom izvještavanju u proračunskom računovodstvu** – sukladno obveznoj pomoćnoj analitičkoj evidenciji potencijalnih obveza po osnovi sudskih sporova u tijeku koju propisuje čl. 7. st. 5. Pravilnika o proračunskom računovodstvu i Računskom planu, a koja je obuhvaćena i redovnim godišnjim popisom imovine i obveza (prema čl. 14. st.3. Pravilnika o proračunskom računovodstvu) daje se popis sudskih sporova u tijeku 2021.g.:

|  |  |  |  |  |
| --- | --- | --- | --- | --- |
| Red. Br. | Opis prirode spora | Procjena financijskog učinka | | Procijenjeno vrijeme odljeva/priljeva sredstava |
| Obveza | Imovina |
| 1. | Tužba za radi isplate razlike plaće | 254.988,42 |  |  |

Osim potencijalnih obveza po sudskim sporovima u tijeku, izvanbilančni zapisi (AOP-253, 254 Izvanbilančni zapisi) sadrže i vrijednost tuđe imovine dobivene na korištenje.

**Bilješke uz Obrazac PR-RAS**

Sukladno Zakonu o proračunu (Nar. nov., br. 144/21) škola je uplaćivala namjenske i vlastite prihode u proračun Brodsko-posavske županije, evidentirala ih u svojoj glavnoj knjizi na osnovnim računima Računskog plana sukladno vrsti ostvarenih prihoda, a županijska je riznica osigurala knjigovodstveni dokument na temelju kojeg su provedena knjiženja.

**Bilješka broj 7 – AOP 112 – Ostali nespomenuti prihodi –** U 2021.g. ostvareno je 48,5% više ostalih nespomenutih prihoda u odnosu na prošlu godinu. Najznačajnijim dijelom riječ je o refundacijama troškova službenih putovanja koja su povećana u odnosu na prethodnu godinu zbog pandemije.

**Bilješka broj 8 - AOP 124 – Tekuće donacije –** U 2021. godini zabilježeno je povećanje od 29% u odnosu na prošlu godinu, a razlog povećanja je veći broj ekskurzija koje se financiraju iz donacija.

**Bilješka broj 9 - AOP 151 – Plaće za prekovremeni rad –** Plaće za prekovremeni rad povećane su uslijed većeg broja sati dežurstava subotom, a što je bilo prvotno smanjeno zbog pandemije u 2020.g.

**Bilješka broj 10 - AOP 162 – Službena putovanja** – Troškovi službenih putovanja realizirani su u znatno većem opsegu u odnosu na prethodno razdoblje zbog smanjenja ograničenja održavanja stručnih skupova te natjecanja uslijed pandemije uzrokovane bolešću Covid-19.

**Bilješka broj 11 - AOP 169– Sitni inventar** – Ulaganje u sitni inventar povećano je za 362% zbog veće potrebe za uredskim stolicama za kabinete, defibrilatorom, pisačima, usisavačima i sl.

**Bilješka broj 12 - AOP 191 – Financijski rashodi –** Ova skupina rashoda bilježi značajno odstupanje u odnosu na prošlu godinu. Riječ je o zateznim kamatama po sudskim sporovima čije su presude postale pravomoćne te isplaćene u 2021.g.

**Bilješka broj 13 - AOP 289 – Obračunati prihodi poslovanja - nenaplaćeni** – Obračunati nenaplaćeni prihodi poslovanja potpuno su otpisani uslijed provođenja obveznog ispravka vrijednosti potraživanja sukladno Pravilniku o proračunskom računovodstvu i Računskom planu zbog ispunjenja uvjeta kašnjenja u naplati potraživanja iznad 3 godine (čl. 27a. Pravilnika).

**Bilješka broj 14 - AOP 360 – Postrojenja i oprema** – U prethodnom razdoblju, rashodi za nabavu postrojenja i opreme manji su za 25,6% u odnosu na promatrano razdoblje zbog smanjene potrebe za opremom (postojeća je u dobrom stanju, a veliki dio računalne opreme zaprimljen je i kroz Carnet projekte).

**Bilješka broj 15 - AOP 375 – Knjige** – Sukladno Odluci Ministarstva znanosti i obrazovanja, u promatranom razdoblju ostvarili smo više sredstava kojima se financira nabava knjiga (kapitalni prihodi iz proračuna koji nije nadležan), stoga su rashodi za nabavu knjiga veći za 60,4% u odnosu na prethodno razdoblje.

**Bilješka broj 16 - Utvrđivanje rezultata poslovanja**

Prije izrade financijskih izvješća za 2021. godinu provedena su zaključna knjiženja kojima se utvrđuje rezultat poslovanja. Utvrđivanje rezultata na kraju godine provodi se zatvaranjem računa rashoda i izdataka te prihoda i primitaka.

U nastavku se daje analiza i potvrđuje usklađenost stanja sredstava i financijskog rezultata.

Analiza stanja sredstava na podračunu:

Konto 163 – projekti 187.692,26

+Konto 167 309.727,80

Ukupno stanje sredstava: 497.420,06

­­­­­­­­­­­­­­­­­­­­­ -Obveze iz ostalih izvora - 32.281,54

Saldo: 465.138,52 (sredstva koja će se trošiti u 2022.g a čiji su prihodi evidentirani u 2021. i prijašnjim godinama.

Kada je riječ o decentraliziranim sredstvima i sredstvima iz državnog proračuna za plaće, sukladno modificiranom načelu nastanka događaja, škola je kao proračunski korisnik obvezna iskazati rashode i obveze kada su nastale i teretiti izvještajno razdoblje bez obzira jesu li iste podmirene u izvještajnom razdoblju.

Stoga, izračun dalje slijedi:

**Stanje sredstava koje će se trošiti u 2022. čiji su prihodi evidentirani 465.138,52 kn**

+ razlika plaćenog PDV-a za koju će rashodi iz vl. prihoda biti veći od prihoda u 2022.g 4.970,09kn

**Stanje potraživanja za sredstvima na podračunu koja će se trošiti u 2022.g. 470.108,61 kn**

-Manjak prihoda poslovanja unutar izvora pomoći 124.923,84 kn

**Saldo:**  **345.184,77 kn**

Financijski rezultat poslovanja dobiven je kroz analizu potraživanja za prihode iz proračuna (podskupina 163 i 167), obveza iz ostalih izvora te s druge strane manjka prihoda poslovanja unutar izvora pomoći.

U nastavku slijedi izračun financijskog rezultata kroz zaključna knjiženja.

Sučeljavanjem prihoda i rashoda poslovanja (razred 3 i 6) te prihoda i rashoda od nefinancijske imovine (razred 4 i 7) te prenesenog rezultata dobiven je financijski rezultat u iznosu 345.184,77 kn koji predstavlja višak prihoda i primitaka za slijedeće razdoblje, a izračun se nalazi u nastavku:

Prihodi poslovanja 12.898.950,18 kn

Rashodi poslovanja 12.865.885,98 kn

Rezultat: višak prihoda poslovanja: 33.064,20 kn

Prihodi od nefinancijske imovine 0,00 kn

Rashodi od nefinancijske imovine 46.910,46 kn

Rezultat: manjak prihoda od nefinancijske imovine 46.910,46 kn

Višak prihoda poslovanja 33.064,20 kn

-Manjak prihoda od nefinancijske imovine 46.910,46 kn

UKUPAN MANJAK PRIHODA: -13.846,26 kn

**Rezultat poslovanja za 2021.g.: Manjak prihoda i primitaka 13.846,26 kn (AOP 409)**

**Utvrđivanje rezultata raspoloživog za sljedeće razdoblje:**

Utvrđeni rezultat za 2021.g. -13.846,26 kn

Preneseni rezultat iz 2020.g. 359.031,03 kn

**Višak prihoda i primitaka raspoloživ u sljedećem razdoblju: 345.184,77 (AOP 638).**

**Bilješke uz Obrazac RAS-F**

**Bilješka broj 17 - AOP 116 – Više srednjoškolsko obrazovanje** – Izvještaj o rashodima prema funkcijskoj klasifikaciji sastavlja se na Obrascu: RAS-funkcijski. U obrascu su iskazani rashodi poslovanja i rashodi za nabavu nefinancijske imovine razvrstani prema njihovoj namjeni, a iskazani na poziciji AOP 404 Obrasca PR-RAS. Prema tumačenju Ministarstva znanosti i obrazovanja svi rashodi ostvareni u 2021.g. bez prenesenog rezultata iskazuju se na jednoj funkciji - 0922 Više srednjoškolsko obrazovanje – 12.912.796,44 kn.

**Bilješke uz Obrazac PVRIO**

**Bilješka broj 18 -** Obrazac PVRIO prikazuje promjene u obujmu i vrijednosti imovine. Gimnazija „Matija Mesić“ nije zabilježila u poslovnim događajima promjene u vrijednosti i obujmu imovine.

**Bilješke uz Obrazac OBVEZE**

**Bilješka broj 19 - AOP 001 – Stanje obveza 1. siječnja** – Stanje obveza na početku izvještajnog razdoblja iznosilo je 1.073.946,00 kn te je preuzeto iz Izvještaja o obvezama za prethodno razdoblje s AOP-a 036 predanog za 2020.g. kao stanje obveza na kraju izvještajnog razdoblja.

**Bilješka broj 20- AOP 036 – Stanje obveza na kraju izvještajnog razdoblja** – Stanje obveza na kraju 2021.g. iznosi 1.153.377,00 kn kao što je prikazano na obrascu na AOP-u 038, a jednako stanje iskazano je i u obrascu Bilanca na AOP-u 170. Na dan 31.12.2021.g. obveze za rashode dospjele su u vrijednosti 5.810,00 kn te se kao takve odnose na kašnjenje do 60 dana. Riječ je o jednoj obvezi za materijalne rashode uz kašnjenje od 2 dana.

S poštovanjem,

Ravnateljica:

Lucija Brnić, dipl. pedagog

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_